Bandwagon

Bandwagon er en norsk musikkonkurranse i regi av Amedia hvor det gjennom 70 lokalaviser kåres en vinnerlåt. Det er en konkurranse med lokalt fokus, hvor artistene selv legger ut låter på sin lokalavis og hvor leserne kan lytte og stemme på sine favoritter.

Konkurransen legger ingen begrensninger på sjanger, alder på deltakerne eller antall sanger som legges inn, men det er to begrensninger; Det er kun anledning til å delta gjennom én lokalavis, og musikken må være laget av deltakeren(ne) selv.

Vinneren av konkurransen får platekontrakt med Warner Music, en stor markedsføringspakke i Amedia, spillejobb på Gramo Underwood på Norwegian Wood og Rock’n Roll Marathon i Oslo og Liverpool, oppfølging fra Wimp, studiotid og produsent til innspilling i Rock City studio verdt 70.000 kroner og faglig oppfølging fra Rock City.

 Format 
Bandwagon er bygget opp slik at avisene plukker ut hver sin låt som går videre til regionsfinalene som er oppdelt i 12 regioner."Velg din nærmeste lokalavis", startside Bandwagon.no  Derfra går én artist eller ett band videre til finalen. I tillegg går den låten som har fått flest publikumsstemmer til finalen, mens finalejuryen plukker ut en ekstra låt. Finalen blir dermed bestående av 14 låter. Det er en jury som til slutt kårer vinneren av Bandwagon.

 Ramp-stipendet 
I tilknytning til Bandwagon deles det ut et Ramp-stipend til verdi av 250.000 kroner."Har du et talent verdt 250.000 kroner?", artikkel fra RockCity.no  Alle som deltar på Bandwagon har mulighet til å søke på stipendet, som har Åge Aleksandersen som juryleder. Stipendet ble første gang delt ut i 2012, og gikk da til den samiske rapperen SlinCraze."Fikk et nytt liv med musikken", artikkel fra Namdalsavisa.no 

 Årets Bandwagon 
Bandwagon 2013 økte fra 26 aviser i 2012 til over 70 nettaviser."Bandwagon vokser", artikkel fra Siste.no I løpet av to uker i september ble det arrangert 12 delfinaler, mens finalen i Namsos ble avviklet 16. november.

Av de 14 finalistene var det Fathers Finest fra Gjøvik som vant med låten «Paint the sky with sound»."Fathers Finest vant Bandwagon", artikkel fra siste.no 

 Historikk 
Bandwagon ble startet som en lokal musikkonkurranse i Namdalsavisa i Namsos i 2011."Kine Kvalstad er vinneren av Bandwagon 2011!!", artikkel fra Namdalsavisa.no  I 2012 kom 25 nåværende Amedia-aviser til, slik at 26 aviser over store deler av landet deltok. I 2013 var det over 70 nettaviser som deltok på låtkonkurransen.

 Vinnere 
 2011: Kine Kvalstad
 2012: The Bonbons
 2013: Fathers Finest
 2014: Dandelion Deadbeats
 2015: Screenshot This

Referanser

Eksterne lenker
 Bandwagons startside
 Bandwagons Facebook-side
 Bandwagons Twitter-konto

Kategori:Norsk musikk
Kategori:Etableringer i 2011